
DISSERTATIO  MEDICA 


INAUGURALIS, 


D£ 


PHRENICULA  INFANTUM. 


JOANNE  B,  BOTT,  Auctore. 


^^^^FFECTIONEM,  quam  penfi  hujus  aca- 

demici  argumentum  felegi,  e  fanguinis 

congeftu,  cerebrique  vaforum  inflammatione 

pendere,  res  medicis  hodiernis  fatis  nota  eft. 

Cumque  animum  ad*  aliam  rem,  de  cujus  veri- 

, « 

tate  inter  omnes  jam  conflat,  ingentem,  nimi¬ 
rum,  fanguinis  modum,  in  caput  ob  fabricam 
primae  jetatulae  propriam,  diffundi,  eandemque 
fere  humoris  vitalis  diftributionem,  progrediente 

A 


aetate. 

aetate,  pulmonem,  pelvimque,  verfus  fieri,  at¬ 
tendimus  ;  harum  partium  vifcera,  tempore 
quodque  fuo,  morbis Aui  propriis  plus  minufve 
aiTectum  iri,  prout  caufae  remotce  confpirant, 
expedare  fas  eft. 

Haec  profatus,  ad  morbi  definitionem  a  Gul- 
LENO  traditam,  et  poftea  a  Gregorio  aiidam  et 
emendatam,  devenimus. 

“  Apoplexia  (Hydrocephalica)  paulatiiii  ad- 
“  oriens  ;  infantes  et  impuberes  plerumque, 
primum  lafiitudine,  febricula,  et  dolore  capi- 
“  tis  ;  dein  pulfu  tardiore,  tandem  frequen- 
“  tiore  I  pupillae  dilatatione  et  fomnolentia  affi- 
ciens.” 

Hac  Profefibrum  clariflimorum  definitione 
frudus,  obfervationibufque  clariffimi  Rush  pro- 
lucentibus,  infantum  Phreniciilam,  libelli  mei 
titulum,  apoplexia  hjdrocephalicas,  nomine 
CuLLENiANO,  fiibftituendi  copia  itiihi  detur ; 
aliamque  definitionem,  quss  ad  meam  de  mali 
natura  fententiam  magis  quadrat,  fubjicere 
fas  fit. 


Phrenicula 

Phrenicula  paulatim  adoriens  infantes  et 
impuberes  plerumque,  nonnunquam,  fed  rar6, 
puberes,  ct  adhuc  rarius  aetate  provedlos,  pri- 
inum  laffitudine,  faepe  vorhitu,  capitis  dolore, 
et  pulfu  lenfim  accelerato,  dein  tardiore  et  ab¬ 
normi,  tandem  frequentiore  fed  aequali  ;  pu¬ 
pillae  dilatatione  et  fomnolentia  ailiciens. 

Auctores,  quos  inter  hanc  difputationem  con- 
feribendam  confului,  funt  viri  clari,  Whytt, 
qui  morbum  primus  accurati  defcriplit,  Fo- 
thergill,  Q^iin,  et  Rufh  :  Multa  quoque  Prae¬ 
ceptoribus  meis  Monroni,  qui  praeclaram  de  ce¬ 
rebri  affedlionibus  opus  in  lucem  nuper  edidit, 
et  Gregorio  accepta  refero. 


I-IISTORIA. 

Vestigia  clari  Whytt  prementes,  morbum 
in  tria  fladia  dividimus,  ^ger,  ineunte  malo, 
fomniculofus,  languidus,  ignavufque  plerumque 
iit :  non  habet,  quo  fe  oblecflet ;  folitis  ludis  et 

obledamentis  nihii  fere,  aut  modice,  tangitur; 
nulla  cibi  appetentia  ducitur  ;  animus  eft  ple¬ 
rumque  demiffus  ;  interdum  vero  hilarulus  ex- 
iflit.  Naufea,  aliquando  in  vomitionem  delitu¬ 
ra,  faepe  adell ;  cutis,  flexo  in  vefperam  die, 
aret ;  capitis  dolor  plus  rninufve  gravis,  finci- 
pitis  plerumque,  interdum  verticis  fedem,  parte 
cerebri  maxime  affecla,  figens,  mifellum  angit : 
Capitis  pars  maxime  dolens  in  ejufdem  corpo¬ 
ris  lateris  humerum  faepe  inclinat  :  dolori  ca¬ 
pitis  intermittenti  cervicis,  artuumque  angores 
interveniunt,  illi  viciflim  ceflTuri  :  harum  par¬ 
tium  dolores  alterne  ingravefcentes  et  remit'- 
tentes  praelia  diu  niifcent, 

^ger  autem  interdum,  ut  Petit  notat,  fa¬ 
ciei  orifque  motiunculis,  quse  etiam  in  dilten- 
tionis  nervorum  impetum  abeunt,  primum  affi¬ 
citur.  Confimile  exemplum  vidiife  mihi  con¬ 
tigit  :  seger  quidem  aliquandiu  pofl:  epilepfiae 
accelTum  ante  mgrotabat,  quam  indicia  infan- 
tum  PhreniculcC  manifefta  apparuere  :  aeger, 
decem  diebus  lapfis,  vi  morbi  dira  raptus  efl. 

Capitis 

Capitis  dolor  et  vomitus  vices  faepe  alter¬ 
nant  :  appetentia  magis  magifque  imminuitur; 
lingua  mod6  inligniter  munda,  moa6  albida  ex- 
illit  :  oculi  lucem  jam  refugiunt ;  n^ger  doloris 
magnitudine  lugubre  ejulat ;  parum  dormit ; 
fopitus  dentem  dente  fatigat,  nares  fcalpit,  et 
faepe  e  fomno  cum  clamore  trepidus  exfilit.  - 

Alvus  tere  femper  pertinacius  adllricta  ed  ; 
interdum  verbfecus  eft  ;  hic  vermina  adfunt. 

Arteriarum  pulfus,  morbo  ineunte,  nihil  ple¬ 
rumque  mutatus  ed;  quamvis  accuratus  Whytt 
mecum  de  hac  re  plane  didentiat,  at  propria 
tamen  experientia,  quae,  quam  parva  iit,  lubens 
tateor,  edodtus,  in  fententia  allata,  donec  rem 
aliter  fe  habere  probatum  tuerit,  perdem  ne- 
cefle  ed. 

Paucis  pod  diebus  indicia,  quibus  infignitur 
morbi, progretTus,  luperveniunt  :  vifus  multum 
afficitur ;  oculorum,  mod6  unius,  modo  bino¬ 
rum,  axes  didorti  ad  nafum  plerumque  ver- 
% 

gunt :  pupillae,  illa  praefertim  iridis  fenedra 
parti  dolenti  propior,  praeter  naturam  amplian- 

tiir ;  vomitio  conflantius  urget ;  capitis  dolor 
paulatim  ingravefcens  in  delirium,  pr^fertim 
astate  provedioribus,  abit ;  cundaque  pyrexi^, 
fub  nodem  indies  acerbatm,  indicia  miferis  ac¬ 
cedunt  ;  facies,  modo  una,  modo  utraque  ge¬ 
na,  rubore  fuffunditur  :  diverfae  corporis  partes 
fudore,  qui  nullam  aegritudinis  levationem  af¬ 
fert,  fubinde  madent.  Hoc  fere  tempore  fan- 
guis  ex  uno  binifve  naribus,  nullo  inde  leva¬ 
mine  fenfo,  profunditur  ;  arteriae  celerius  jam 
micant,  fpiritufque,  pro  rata,  citius  meat :  om¬ 
nibus  lignis  iogravefcentibus  alia  fuperveniunt, 
qu^  nos  ducunt  ad 

Secundum  Valetudinis  Stadium»  Hoc,  ubi 
arteriarum  idus,  antea  celerrimi,  praeter  na¬ 
turam  tardi,  inaequales,  et  intermittentes, 
fiunt,  incipere  dicitur  :  quo  tardius  arterias 
micant,  eo  insequalitates  jam  didm  inlignio- 
res  funt :  cutis  autem  calor,  res  notatu  dig¬ 
na,  minime  minuitur  :  at  teger  tamen  capitis 
dolore  pariter  cruciari  non  videtur ;  veter¬ 
nus  irrequietae  conditioni  obrepit,  nec  sger, 

ut  antea,  territus  e  fomno  exfilit ;  uno,  binif- 
ve  oculis  femiapertis,  aut  fere  claufis,  jacet  ; 
oculorum  diilortio  et  pupillarum,  quae,  luce  ad- 
mota,  ne  minime  quidem  afficiuntur,  amplifi¬ 
catio,  plurimum  augentur. 

Vomitio  jam  ceflat ;  cibufque  oblatus  avide 
plerumque  glutitur ;  res  tamen  . omnino  fecus 
interdum  exhlit.  Alvi  durities  jam  maxima  eft ; 
anima  quibufdam  foetet ;  hoc  autem  minime 
perpetuum  efi  :  Urina  in  nullo  morbi  lladio  fibi 
confiat ;  mod6  foecula  albida,  modo  nil,  fub- 
fidit. 

Whytt  scgrum  hoc  morbi  fiadio  graviter  eju¬ 
lare  notat :  oculorum  axes  firaboni  tempora 
verfus  diftorqueniur  ;  nonnulli  vifum  duplicem 
queruntur,  et  hoc  mali  fiadio  fere  exeunte,  de¬ 
liri  atque  efferati  exclamant.  Vermes,  refv’e 
vermibus  liquatis  haud  abfimiles,  ab  aegro  ali¬ 
quando  egeruntur. 

Signa,  hoc  mali  fiadio,  interdum  remittunt : 
hoc  autem  folatium  fallax  atque  fugax  efi  :  ea¬ 
dem  enim  cit6  recrudefcentia,  aeger,  ut  antea, 

gemibundus 

gemibundus  conqueritur  :  aliam  tandem  arte¬ 
riarum  perculTus  fubeunt  mutationem,  quse 

Tertium  Stadium  inchoatum  indicat ;  pulfus 

% 

enim  antea  praeter  naturam  tardi,  et  non  folum 
intervallo,  fed  etiam  vi,  inaequales,  aequales  et 
iniigniter  crebri  fiunt ;  ea  eft  nunc  velocitas, 
ut  interdum  vix,  ac  ne  vix  quidem,  numerari 
queant :  fpirandi  difficultas,  unius  minuti  pri¬ 
mi,  aut  amplius,  intervallo  infpirationem  inter 
et  expirationem  exiftente,  fimul  adefl: ;  haec  au¬ 
tem  illam  fiatim  excipit. 

Palpebrae,  una  primo,  dein  altera,  nervorum 
refolutione  afficiuntur  :  iridum  feneftrae,  luce 
etiam  vivida  admota,  non  contrahuntur.  Hoc 
autem  perpetuum  non  eft  ;  nam  interdum,  no¬ 
tante  Whytt,  naturaliter  fe  contrahunt ;  fti- 
muloque,  fpiritu,  nimirum,  volatili  oleofo,  vel 
etiam  luce,  palpebris  didudis,  admoto,  ali- 
quandiu  ampliatae  perftant. 

JEger,  fi  non  antea  fomniculofus  fuerat,  ve¬ 
terno  jam  afficitur  ;  excitatufque  parum  cohae¬ 


rentia 

rentia  forfan  loquitur  ;  torpidufque  in  priorem 
conditionem  relabitur. 

Arteriarum  micantium  velocitas,  interdum 

4 

ante,  plerumque  poft,  veternum,  accedit ;  hic 
quidem  morbi  fere  inchoati  -comes  nonnun- 
quam  eft  ;  et  ad  finem  ufque  perftat.  Oculi 
rubore  aliquando,  quafi  inflammati,  fuffundun- 
tur;  nec  vident,  .^ger  manus  capiti  fxpe 
admovet ;  et  non  raro  faciei,  crurum,  caeteri- 
que  corporis,  nervorum  dillentione,  tendinum- 
que  fubfultu,  afficitur :  pugnus  ita  comprimi¬ 
tur,  ut  digiti  aegre  diducantur ;  ftercus  et  uri¬ 
na  invite  dejiciuntur :  incandefcit  ore  rubor 
faepius ;  fed  brevi  manet,  pallori  mortis  prae- 
nuncio  cefTurus;  totum  fere  corpus  maculis 
rubris,  puftulifque  variatur ;  fatifcit  gludiendi 
vis,  nervorumque  diftentio  fcenam. lugubrem 
claudit. 

Totum  corpus,  brachia  pcdufque  imprimis, 
purpura  faturiore  poil  mortem  tinguntur ; 
corporis,  artuumque  praefertim  inferiorum,  ca- 
,  B  lorem 

lorem  aliquaiidiu  poft  artus  fuperiores  refrige¬ 
ratos  perftitifie  vidi. 

Omnia  autem  Ggna  fupra  memorata  in  om¬ 
nibus  aegris  minime  apparent.  Burferius  ^ 
et  Celfus  f  vocem  quibufdam  aegris  fatifcere 
nos  certiores  faciunt ;  quod  ipfe  femel  obfer- 
vavi,  Rufh  J  auditus  exemplum  folito  acu¬ 
tioris  narrat.  “  The  hearing,”  inquit  ille, 
“  was  uncommonly  acute,  fo  much  fo,  that  the 
“  iparks  of  a  hiccory  fire  produced  great  pain 
“  and  Ifartings,  threatening  convulGons.”  Ex¬ 
emplum  hujus  prorfus  contrarium  vidilTe  mihi 
contigit:  aeger,  quod  narratione  haud  indig¬ 
num  videatur,  fanguine,  incisa  una  alterave 
/ 

capitis  rali  vena,  infigniter  turgida,  copiose  de- 
tradlo,  ad  ftrepitum  fortuitum  repentino  mo¬ 
tu,  quod  miratus  fum,  trepidavit :  res,  experi¬ 
mento  iterato,  pariter  denuo  ceffit.  SurditatCI^ 
^  hic 

*  Inftit.  Prad;.  vol.  3.  p.  44. 

t  Lib.  4,  chap.  2. 

I  Mcd.  Inquir.  vol.  2.  p.  209. 


DE  PHRENICULA  INFANTUM. 


II 


hic  fanguinis  accumulatione  pependilPe,  ejuf- 
que  detradione  fublatam  fuiffe,  verilimile  mihi 
videtur. 

Idus  arteriarum  prrcter  naturam  tardi,  et 
inaequales,  capitis,  artuumque  dolores,  et  nau- 
fea  etiam,  quibufdam  defuilPe  feruntur :  nar¬ 
rantur  etiam  pupillarum  minime  ampliatarum 
exempla :  alii  denique  hoc  malo  laborantes 
lirabones  haud  evaferunt. 

Morbus  intermilfionibus  tempore  fatis  certo 
et  definito  intervenientibus  interdum  infigni- 
tur;  inde  clinici  eandem  febrem  intermitten¬ 
tem  rati,  cinchonac  officinalis  corticem  perpe¬ 
ram  dederunt. 

Hydrophobias  figna  mali  comites  nonnun- 
quam  funt ;  aliquando  alterius  lateris  corporis 
nervorum  refolutio  fupervenit.  Tempus  quod 
morbus  durat  minime  definitur.  JEgtr  modo 
diebus  plus  minus  decem  rapitur;  modb,  ut 
Gregorius  et  Monro  nobis  confirmant,  mor¬ 
bum  in  fpatium  trimellre,  aut  etiam  quadri- 
meftre,  producitur. 

B  2 


PHE- 

PHENOMENA  CADAVERUM  INCR 
SIONE  INVENTA. 

In  omni  fere  exemplo  cerebri,  pise  matris 
vafa,  imprimis,  fanguine,  fpeciminis  faditii  in- 
ftar,  inligniter  turgida  comperta  erant.  Ven¬ 
triculi  modo  unus  tantum,  modo  omnes  aqu^ 
aliquando  pellucidae, interdum  flavidae,  nonnun- 
quam  purpureae,  plus  minufve  habebant. 
Quamvis  aditus  inter  omnes  ventriculos  pate¬ 
ant,  major  tamen  aquae  copia  in  uno  quam  in 
caeteris  nonnunquam  reperta  eft.  Quantitas  in 
aliis  exemplis  inventa  alia  efl,  ab  uncia  ad  li¬ 
bram  ufque  vel  amplius  variata  :  in  quibufdam 
autem  exemplis  nulla  aquae  effufio,  ut  Grego- 
Rius  notavit,  reperta  fuit :  in  hujufmodi  ex¬ 
emplis  cerebri  vafa  fanguine  ''congefto  mirum 
in  modum  turgebant. 

Aqua  raro  inter  cerebri  tunicas  inventa  eft. 
Humor  in  ventriculis  repertus  calore  non  co¬ 
gitur  f 

cogitur  ;  acidis,  autem,  ob  glutinis  pauxillum 
quod  habet,  additis,  facile,  Monro  tefte,  coii- 
crefcit. 

Cerebri  tumores  mole  varii,  infolita  durae 
matris  cralTitudo,  complurefque  ejus  et  piae 
matris  adhefiones  inter  fe,  cadaverum  incifione 
faepe  inventi  fuerunt  :  mefenterii  glandu¬ 
lae  quibufdam  tumidx  atque  induratae  fue¬ 
runt  :  hmc  malum  origine  ftrumosa  natum 
nonnullis  perfuafura  cll.  Plexus  choroides, 
hydatidibus  fparfus,  praeter  naturam  durus  in¬ 
terdum  apparuit :  poteftne  hinc  jure  colligi 
glandulas  cerebri  proprias  exidere  ?  Glandula 
etiam  pituitaria  pariter  affeda  plus  fimplice 
vice  reperta  eft. 

Magna  denique  cerebri  portio  faepe  defide- 
rata  eft  :  Damnum  abforptioni  tribuitur : 
hanc  fententiam  Monro  in  fuo  de  cerebro  et 
nervis  opere  perbelle  tuetur. 


CAUSiE. 

CAUS^. 

Phreniculae  infantum  mult^  quidem  caufa: 
exiftunt.  His  omnia  quas  fanguinis  coiigeftum, 
nimiamque  dillributionem  cerebrum  verfiis,  fa-  * 
ciunt,  jure  annumerantur.  Elujufmodi  noxae 
cerebrum  reda  vel  non  reda  incitant :  quae 
direde  agunt,  em  funt  vis  externa  capiti  ali¬ 
qua  illata;  live  lapfu,  idu,  aliove  cafu,  fiat. 
Hoc  genus  infortunia  pueris  inter  ludendum 
non  raro  eveniunt.  Inepta  denique  infantes 
in  cunis  jadandi  confuetudo,  qum  fere  paffim 
invalefcit,  et  vagitus  vehementior  nimiam  fan¬ 
guinis  dillributionem,  caput'  verfus  faciendo, 
caufa  cerebri  inflammationi  et  laticis  in  ven¬ 
triculos  efiulioni  efficiendis,  idonea  mihi  vide¬ 
tur. 

Caufas  morbi  indiredas  in  prcsdifponentes  et 
excitantes  dillribuimus.  Quod  ad  illas  attinet ; 

'  literis  multa  mandantur,  quas  malum  vitio  has- 

reditario 

rcditario  interdum  oriri  veiifimile  reddunt  ; 
hoc  autem  vehementer  dubito.  At  minime 
tamen  diffitemur,  quin  plurimae  res  fidem  fa¬ 
cere  videantur,  liberos  vegetos,  vividaque  vi 
animi  praeditos,  quibus  venae,  praefertim  in  tem¬ 
porum,  frontis,  collique  cute  folito  tenuiore 
tralucent,  oculique  bovilli  ct  lucidi,  parvifque 
pupillis  tenefirati  funt,  malo,  prae  caeteris,  op¬ 
portuniores  exiftere.  Si  ita  fit,  malum  ideo 
nafei  puto,  quod  ifta  corporis  temperatura, 
quippe  praeter  naturam  mobilis,  rebus  externis 
maxime  facillimeque  afficitur,  et  morbo,  caufis 
excitantibus  admotis,  ncceflarie  corripiatur. 
Iftiusmodi  igitur  pueri,  nullam  aliam  ob  cau- 
fam,  in  hanc  cerebri  affeclionem  caeteris  procli¬ 
viores  exifiere  facile  crediderim.  Non  defunt 
quidam  qui  ftrumam  proclivitatem  in  eundem 
dare  opinantur  :  hoc  autem  inde  provenire  vi- 
detur,  quod  pueri,  quales  fupra  defcripfimus, 
fcrofulae  maxime  patent  :  porro  mali,  hac 
etiam  proclivitate  adjuvante,  fine  caufarum 
excitantium  viribus,  occafio  raro  foret,  cere¬ 
brum 

brum  multo  minus,  ineunte,  quam  progredi- 
ente  aut  proveda  aetate,  preffu,  aliifve  Rimu¬ 
lis  aflici  admodum  verifimile  videtur.  Si  res 
aliter  fe  haberet,  pars  nafcentium  longe  major 
arda  cerebri  comprellione  interirent  necefle 
foret.  Porro  imperfeda  cranii  offium  condi¬ 
tio,  quam  natura,  quae  in  omnibus  fapit,  huic 
aetatulae  dedit,  fanguinis  intra  calvariam  con- 
geftui,  effedibufque  a  nimia  fanguinis  diltri- 
butione,  illuc  fapienter  fada,  orituris  mire  oc¬ 
currit.  Alia  cranii  puerilis  conditio,  bregma^ 
puta,  maturius  claufum,  pueris,  praefertim 
natura  mobilioribus,  morbum  facile  movere 
folet. 

Caus^  Excitantes.  His  cerebri  vaforum 
laxitas  et  debilitas,  quae  faciunt,  ut  vafculo- 
rum  oicula  humorem  copiosius  in  cerebri  ven¬ 
triculos  effundant,  quam  a  venis  bibulis  abfor- 
betur,  plerumque  annumerantur.  Haec  au¬ 
tem  caufa  minime  verifimilis  mihi  videtur ; 
nam  fi  illa  cerebri  cachexia  adeffet ;  praevia 
congeilus  et  inflammationis  indicia,  quae  inter 

primas 

primas  cujufque  exempli  indices  prodeunt, 
femper  deeflent  oporteret.  Talem  quidem  cere¬ 
bri  conditionem  aquae  effufioni  anfam  praebere 
minime  negare  vellem;  hic,  autem,  figna  a 
folitis  longe  alia,  humoremque  efiufum  non 
mod6  ventriculis,  fed  etiam 'in  omni  cerebri, 
caeterique  corporis,  parte,  inventum  iri,  affir¬ 
mare  aufim. 

Scirrhus,  fanguinis  curfum  per  cerebri  vafa 
prohibendo,  morbum,  de  quo  agitur,  concitare 
fertur  :  hujufmodi  quidem  vitia  praegrefla  phre- 
niculam  infantum  movere  polTunt :  caufa  au¬ 
tem  effedlufne  inflammationis  fint,  nondum  in¬ 
ter  medicos  conflat* 

Cerebri  quidem  pariter  ac  pulmonis  inflam¬ 
mationem,  in  fcirrhum  aut  tubercula  abire  fa¬ 
cile  adducor  ut  credam  :  neminemque  ifliufmo- 
di  vitia  a  pulmonis  inflammatione  haud  raro 
nafci  negaturum  arbitramur. 

Saunders  *  experimentum  narrat,  unde  tu- 

C  bercula 


♦  Saunders  on  the  Liver. 


DISSERTATIO  MEDICA, 


iB 

bercula  ex  materia  quavis,  nimia  arteriarum; 
adione,  in  telam  cellulofam  effusa,  et  nucleis 
gignendis  idonea,  oriri  poffe  probatur.  Hy-. 
drargyii  quantitas  in  canis  venam  injeda  fe¬ 
brem,  biduo  lapfo,  accendit,  quod  ex  tuffi,  ar¬ 
teriarum  micantium  duritia  et  infblita  frequen¬ 
tia,  fpirandique  difficultate  manifefto  patuit ; 
figna  ad  mortem  ufque  ingravefcebant .  Cada¬ 
vere  incifoj  tubercula,  quorum  alia  pus,  alia 
vero  adhuc  firma,  metalli  globulos  medios  ha¬ 
bebant,  in  pulmonis  fubftantia  reperta  funt. 
"Nonne  hinc  colligere  fas  efl,  tubercula  in  ce¬ 
rebro  pariter  formari  poffe,  fi  modo  arteriarum 
ejus  adio  ita  mutetur,  feu  intendatur,  ut  vaf- 
culorum  exhalantium  ofcula  materiam  aliquam 
nucleis  formandis  aptam,  venifque  bibulis 

haud  reforbendam,  in  textus  fpongiofi  cellulas 

\ 

effundat  ?  Tumores  igitur  in  phrenicula  in- 
fantum  mortuorum  cerebris  repertos,  haud  ra¬ 
rius  morbi  effedum  quam  caufam  extitiffe,  ve- 
rifimile  mihi  videtur. 

Corporis  debilitas,  morbis  praegreffis  orta, 

proclivitatem 

proclivitatem  in  phreniculam  infantum  ideo 
dare  poteft,  quod  cerebri  vafa  prae  debilitate, 
fanguinis  congeftui  plus  pateant,  minufque  ad 
ejus  circuitum  rite  abfolvendum  valeant. 

Phrenicula  infantum,  complurium  alioium 
malorum,  febris,  nimirum,  intermittentis,  re¬ 
mittentis,  continua?,  rheumatifmi,  phthifcos,  ca- 
tarrhi,  vermiumque,  (harum  quidem  longe  fae- 
pius  forfan  quam  a  medicis  creditur),  effeclus 
cft.  Pyrexia?  etiam  imperite  curata?,  qua?  ex 
cute  eruptionem  faciunt,  morbum  facile  mo¬ 
vent  :  his  accenferi  folent  febres,  'cholica,  pa- 
ralyfis,  atra  bilis,  dylenteria,  dentitio,  infola- 
tio,  fcrofula,  eruptiones  fuper  cutem,  ulceraqiie 
vetufta  fubitb  repreffa  aut  fanata.  Complu¬ 
res  autem  phrenicula?  infantum  caufas  exci¬ 
tantes  vulgo  prolatas  imaginationi  prxftigia- 
trici  folum  inniti  ProfefTor  Gregorius  jure  af- 
ferit.  Nec  (labiliore  fundamento  fuffulcitur 
eorum  opinio,  qui  malum  ifchuria  nafci  pofue- 
runt. 


Causam  Proximam  quod  attinet ;  fi  quae  fu- 

C  2  prd 

pra  pofuimus,  ea  rebus  veris  confentanea  lintj 
malum  cerebri  inflammatione  proxime  pen¬ 
dere,  manifeflum  eft.  Cum  autem  de  proxi« 
ma  inflammationis  causa  nondum  fatis  con¬ 
flat;  eam,  Dris  Quin  veftigia  premens,  fan- 
guinis  in  cerebri  vafis  congeftum,  inflammatio-* 
ni,  et  aquae  effufioni  plerumque,  gignendis  ido¬ 
neum  voco. 

Nulla  eft  quidem  medecinm  pars,  quae  acrio¬ 
res  medicis  lites  movit,  quam  lubrica  caufarum 
proximarum  dodlrina,  quae  adeo  manca  et  im- 
perfeda  eft,  ut  animo  veris  philofophandi  prin¬ 
cipiis  vel  leviter  imbuto  naufeam  neceffarie 
faciat.  Mihi  igitur  ignofcendum  fpero,  qui 
huic  argumenti  parti  diutius  immorari  oper^ 
pretium  non  ducam. 


DIAGNOSIS. 

Matura  morbi,  quippe  primo  tantum,  aut  in- 
eunte  fecundo,  ftadio  medicabilis,  diagnofis  ma¬ 

ximi  res  eil  momenti ni  hoc  enim  fiat,  me¬ 
dendi  fpes  in  angullo  eft.  In  primo  quidem 
ftadio  ea  e(l  indiciorum  inconftantia  et  muta¬ 
bilitas,  ut  malum,  Protei  indar,  difficillime  dig- 
nolcatur ;  inchoato  autem  fecundo,  nulla  ple¬ 
rumque  re  a  exteris  internofei  poted.  Ubi 
arterix  prxter  naturam  tardx  et  inequales  mi¬ 
cant,  litis  linuil  aded,  febricula  accenditur,  et 
una  cum  his  inlomnia,  oculorum  didortio,  de¬ 
lirium,  ejulatio,  vifufque  duplex,  primi  dadii 
notas  excipiunt,  aqux  in  ventriculos  effufio  tef- 
tante  clarillimo  Whytt,  vehementer  fufpican- 
da  ed.  Si  malum  autem  non  ante  dignofea- 
tur,  qu^m  hxc  indicia  fuperveniunt,  rem, 
quoad  curationem,  perinde  fe  habere,  ac  li 
mali  natura  nos  penitus  lateret,  contendimus  : 
morbus  enim  eatenus  progredlis  exitium  fem- 
per  affert. 

Si  morbi  ineuntis  figna,  inquit  Quin,  vomi¬ 
toriis,  alvoque  hydrargyro  perite  iterato  purga¬ 
tae,  minus  cedant;  fi  oculi  lucem  refugiant; 
dolor  inter  fcapulas  urgeat,  fomnufque  ejulatu 
i  •  fubitb 

fubito  rumpatur,  et  haec  figna  alia  aliis  cito 
fuccedant ;  malum,  de  quo  agitur,  adelTe, 
pr^fertim  fi  eadem  familia  nati  eodem  interie¬ 
rint,  fine  errandi  periculo  affirmare  valebimus. 
'  Gregorius  morbum  in  primo  fiadio  faepe 
dignotu  difficilem  afierit ;  ubi  vero  dolor  vehe- 
mentior  efi,  et  fedem  fuam  in  una  tantum  ca¬ 
pitis  parte  figit,  atque  vomitionem  fomnolen- 
tiamque  comites  habet,  eum  exifiere  jure  cre¬ 
damus  oportet. 

Peculiaris  oculorum  vultufque  hoc  morbo 
laborantis  fpecies,  verbis  vix  ac  ne  vix  quidem 
defcribenda,  interdum  exifiit :  qui  hanc  linea¬ 
mentorum  mutationerii  femel  confpexerint,  ii 
eandem  denuo  facile  plerumque  agnofcent ; 
quod  ad  morbi  diftindiionem  non  parum  facit. 

Hiftoriam  morbi  fupra  traditam  reputanti¬ 
bus,  phreniculam  infantum  verminationi,  tabi 
fnefentericcE^  dentitioni,  et  febri,  confundi  pofTe 
facile  conflabit.  Quanam  igitur  ratione  ab  his 
dijudicetur  dicamus  oportet. 

Verminationi  phreniculam  infantum  ideo 

toties 

toties  intermirceri  arbitror,  quod  vermes,  ut  lu- 
pra  potuimus,  malum  multo  frequentius  comi-  . 
tantur,  quam  medici  hadenus  crediderunt : 
morbo  affedos  vermes  faepe  egerere,  eft  res 
bene  nota.  Whytt  vermiculationem  ab  phre- 
nicula  infantum,  abfentibus  febricula  et  calore, 
quibus  hrec  femper  infignitur,  facile  dillingui 
pofle  ponit.  Quin  fpafmis  phrenicula  infan¬ 
tum  laborantium  crurum  frequentioribus  haud 
parum  innititur;  porrb  verminantibus  capitis 
dolor  potius  obtufus  quam  acutus  eft,  neque 
eidem  capitis  parti  conllans  et  immobilis  hae¬ 
ret  ;  cibi  appetentia  varia,  modo  vorax,  modo 
nulla,  dolente  fimul  ventriculo,  infalubris  vul¬ 
tus  tumor  adeft.  Pueris,  dum  verminant,  in- 
figne  bibendi  defiderium,  mane  praefertim, 
efle,  faepius  obfervavi.  Porro  abdomen  praeter 
naturam  non  raro  tumet,  preflumque  dolet; 
labrum  fuperius  tumidum  eft,  humorque  aquo- 
fus  e  naribus  fluit ;  arteriarum  pulfus  parvi  at¬ 
que  enormes  funt ;  fpiritus  denique  tuflicula 
ficca  fubinde  turbatur.  Res  autem  longe  aliter 

phrenicula 

phrenicula  infantum  laborantibus  omnes  fe  ha¬ 
bent  ;  ut  ex  morbi  hiiloria  clarius  patet. 

Tabes  mefentericas  verminationifque  notae 
alioe  alias  faepe  ita  iimulant,  ut  non  rarb  inter¬ 
notu  difficiles  lint :  illa  igitur  affeclio  ob  hanc 
fmiilitudinem  phreniculae  infantum  confundi 
poteii.  Nulla  quidem,  quibus  feparari  queant, 
praeter  infjgnem  maciem,  abdominis  tumorem, 
infolitumque  Rercoris  foetorem,  quibus  tabes 
mefenterica  lignari  folet,  indicia  novi. 

Signa  dentitionis  propria  funt  falivae  ex  ore 
fluxus,  gingivarum  diflentio,  tumor  et  rubor ; 
infantes,  gingivis  quavis  fubilantia  molli  frica¬ 
tis,  manifefta  folatii  indicia  exhibent.  Digito 
hoc  conlilio  ufus  gingivarum  compreflionem 
non  fatis  mirari  queas ;  ventris  proluvies,  va¬ 
ria,  mmdo  pallida  et  aquofa,  modo  viridis,  Tub- 
inde  fupervenit ;  humoris  ex  urethra  flillici- 
dium,  cum  quadam  urin^  difficultate,  quae,  li 
nonnullis  fidem  habueris,  febrem  comitem  mi¬ 
nuunt,  interdum  adeft  ;  pedum  convexa,  aver- 
fieque  manus,  interdum  tument :  hoc  autem 

perraro 

perrar6fit:  horum  indiciorum  pauciora  plurave 
exillentia  morbis  fecernendis  plerumque  fufr 
ficient. 

Quod  febrem  ab  phrenicula  infantum  fecer- 
nendam  attinet ;  infantes  febre  vulgari  rarius 
affici  notafle  fatis  forfan  erit.  Cum  autem  dira 
affedio,  de  qua  agitur,  infantibus  folis  mini¬ 
me  eft  propria,  nota%  quibus  a  febre  intcrnof- 
catur,  tradantur  necefle  ell. 

Febre  laborantibus  oculi  longe  aliter,  ac 
phrenicula  infantum  affedlis  afficiuntur ;  iri¬ 
dum  fenedroc  folito  more,  luce  admota,  contra¬ 
huntur  ;  neque  capitis  dolor  aeque  faevus,  con¬ 
flans,  et  acutus,  atque  Habilis  eft  ;  porro  ejula- 
tus  lugubris  phreniculae  infantum  proprius  de- 
eft ;  nec  oculorum  globi  furfum  vertuntur. 


SYMPTOMATUM  RATIO. 

I  •  *  •  )  I  ^  ■  ,  •  >  • ; 

Nondum  adeo  exculta  eft  medecina,  ut 
fymptomatum  ratio  philofopho  digna  reddi 

queat :  rem  igitur  non  fcientia  comprehen® 
dere,  led  conjediura  tantum  profequi  audebi¬ 
mus. 

Capitis  dolor  vafis  partis  inflammatae  fan- 
guine  nimio  diftentis  oriri  videtur :  quare  au 
tem  aliarum  partium  doloribus  cedat,  et  vicif- 
cim  redeat,  hoc,  ni  nervorum  nexui  tribuatur^ 

; 

non  ita  facile  exponitur. 

Lucis  intolerantia  fentiendi  vi  retinae  nimfi 
fanguinis  copia  ultra  modum  auda  pendet  % 
nimiae  aliarum  quoque  corporis  partium  fan- 

‘V 

guine  turgentium  fentiendi  vis  eadem  efl:  ra¬ 
tio. 

Inquietudo  et  infomnia  ex  eadem  causa,  cerebri, 
nimirum,  inflammatione,  oriri  videntur :  cum 
enim  fomnus  ex  quadam  corporis  fana,  impri=. 
mis  cerebri  conditione  pendet ;  hac  dolore,  in» 
flammatione  nata,  impedita,  ille  non  modo  tur- 

i 

betur,  fed  etiam  arceatur,  necefle  eft;  vel,  fl 
D  lis  Darwin  dodrina  magis  arrideat,  illa  ani- 
mi  facultate^  quae  voluntas  audit,  haud  penitus 

fufpensS, 

fufpensa,  fomniis  pro  rata  turbetur  prurfulVe 
impediatur  nece^e  eft. 

Nares  aeger  ideo  fcabit,  dentibufque  fren¬ 
det,  qu6d  vermes  inteftina  rodunt ;  et  irrita¬ 
tio,  ob  confortium  quod  naribus  cum  intedinis 
eft,  in  illas  lege  quadam  oeconomiae  animalis 
ignota  diffunditur.  Ingratus  quidem  narium 
fenfus  ex  eorum  decitate  aliqu.indo  pendere 
poted ;  dentiumque  llridor  motui  muTcuIorum 
pterigoideorum  abnormi,  ut  Gregory  opinatur, 
imputari  poteft ;  vel  forfan  ad  confortium  in¬ 
ter  nervos  maxillae  inferioris  et  plexum  me- 
fentericum  qui  canalem  alimentariam  ani¬ 
mat. 

Alvi  aJlrlElio  a  diftributione  fanguinis  abnor¬ 
mi  caput  verfus,  qua  inteftina  portione  fanac 
ac  folitae  eorum  conditioni  neceffaria  privan¬ 
tur,  aliqua  parte  pendet.  Idem  quoque  deri, fan¬ 
guinis  curfu  a  corpore  interno  ad  cutem  prae¬ 
ter  naturam  averfo,  praefertim  d  fudor  copio- 
fms  eliciatur,  res  medicis  fatis  nota. 

Pupillarum  amplificatio  vi  nervosa,  qua,  per- 

D  2  flante 

Itante  fanitate,  animantur,  deficiente,  effici  vi¬ 
detur.  Oculorum  elatio  motui  mufculoruro 
redlorum  enormi  tribuendus  videtur. 

Piilfus  arteriarum  tardus  ac  intermittens  ex 
fy dematis  nervofl  torpore  in  cor  et  arterias 
diffufo  exoritur,  quse  fanguinis  flimulo  in  mo¬ 
tus  abnormes  ita  cientur,  ut  iduum  intermiffio 
fiat. 

Arteriarum  perciijfuum  velocitatis  et  cequalL 
tatis,  quae  mali  finem  verfus  notantur,  ratio 
difficillime  quidem  redditur  :  Infignis  autem 
omnium  fere  fignorum  mutatio  morbi  cujufvis 
lethiferi  finem  verfus  efl  res  vifu  minime  rara  i 
quae  naturae  viribus  ad  morbum  debellandum 
confpirantibus  a  multis  tribui  folet.  H^c  mu¬ 
tatio  illi  forfan  corporis  conditioni  tribui  po** 
teft,  in  qua  fibrae  mufculofe  fe  contrahendi 
vis,  ob  nimiam  flimulationem  exhaufta,  ali- 
quandiu  ceflat,  et  tandem,  flimulo  admoto, 
figna  vis  fuae  irritabilis  praeter  naturam  audae 
indicat.  Fieri  poteft,  ut  cor  et  arteriae  eadem 
fere  mutatione  hoc  morbo  afficiantur.  Sangui¬ 

nis  (limulo  aliquandiu  parum  aegrcque  affeda* 
vi  irritabili  renovata,  in  motus  frequentiores 
sequaliorefque  tandem  cientur, 

Spiritus  turbamenta  viribus  inufculorum  ei 

0 

muneri  infervientium  damnose  minutis,  audo- 
que  univerli  corporis  torpore,  pendere  veri 
haud  abfimile'ell. 

Vijus  duplex  lucis  radiis  corpore  videndo  re¬ 
flexis,  et  fuper  retina  partes  haud  confpirantes 
in  focum  colledis  efficitur. 

Macula  rubra  purpureufque  cadaveris  color 
e  ianguine  infra  cuticulam  effufo  nafcuntur. 

Invita  Jl  er  cor  is  et  urina  dejellio  ex  niufculo- 
rum,  quorum  efl  harum  excretionum  vias  clau¬ 
dere,  paralyfi  pendet. 

Corporis  caloris^  arteriarum  pulfantium  velo¬ 
citati  minime  congruentis,  ratio  omnium  qui¬ 
dem  fymptomatum  difficillime  redditur.  Si  ca¬ 
loricum  autem  fanguinis,  non  modo  dum  ex  ar¬ 
teriis  in  venas  tranlit,  fed  etiam  dum  humo¬ 
res  glandulis  fecernuntur,  ob  minorem  horum 
venarumque  fanguinis  capacitatem,  fenfibile 

flat ; 

fiat;  vafa,  quae  hos  efFe6lus  praeftant,  vivida 
cerebri  vi  haud  parum  defeda,  muniis  fuis  rite 
fungendis  imparia  fiunt  y  indeque  eveniet,  ut 
minor  calorici  portio  fenfilis  eliciatur.  Hinc 
caloiici,  fanguinis -circumflui  velocitati  pro  rata 
non  refpondentis,  ratio  quodammodo  reddi  po« 
teft. 

Convuljiones  eidem  corporis  conditioni,  unde 
auda  cordis  et  arteriarum  velocitas  finem  ver» 
fus,  pendet,  vi,  nimirum,  irritabili  ukra  mo¬ 
dum,  fed  non  pariter  ubique  corporis,  aiiHoC, 
tribuimus ;  hinc  patet  quare  mufculi  in  ab¬ 
normes  et  inaequales  motus,  et  tandem  in  con« 
vuliiones  lethiferas  cientur. 


PROGNOSIS, 

Medici  de  morbi  eventu  judicium,  ob  miram 
infelicitatem  quae  perpetua  et  fere  indivulfa 
phreniculae  infantum  comes  hucufque  fuit, 
fere  femper  infauftum  fit  oportet ;  eidem  ta¬ 


men 

men,  medecina  tempeftive  adhibita  fepius 
quam  fieri  folet,  mederi  pofle  animus  inclinat 
ut  arbitrer.  Medicum  autem  non,  nifi  morbo 
confirmato,  et  faepe  longius  etiam  provedlo, 
ubi  medecinam  non  admittit,  fato  quafi  inau- 
fpicato  volente,  arcefli  lugendum  eft. 

At  morbus  tamen  haud  femper  lethalis  ha¬ 
beatur;  multa  enim  faufti  exitus  exempla 
narrantur.  Si  primo  igitur  morbi  ftadio,  ubi 
turgidorum  capitis  vaforum  exinanitio  in  manu 
noftra  eft,  fymptomata  remediis  idoneis  miti¬ 
gentur ;  prafertim  fi  fomnolentia  minuatur, 
priftinus  oculorum  nitor  redeat,  pupillajque 
naturaliter  contrahantur  et  amplientur,  menf- 
que  aliquatenus  vegeta  fiat,  exitus  potius  fauf- 
tus  fperandus  eft. 

't 


CURA- 

CURATIO. 

Medendi  rationem  duo  confilia,  in  quas  omni 
{ludio  incumbamus  neceffe  eft,  compledli, 
morbi  caufam  dodlrinamque  prolatam  repu¬ 
tanti  patet.  H®c  funt, 

Tmo^  Vim  cordis  et  arteriarum,  et  praefertim 
fanguinis  vafa  cephalica  ultra  modum  diden- 
dentis  quantitatem,  minuere  ;  quod  duplice 
modo,  fanguinis  nimirum  detradione,  curfum- 

*  I 

que  per  cerebri  vafa  expeditiorem  reddendo, 

,  heri  poteft. 

Venarum  totius  corporis  et  cerebri  im- 

.  \ 

primis  bibularum  vires  incitatas  augere. 

Quo  primum  abfolvatur  confilium ;  omnia 
nimise  cerebri  plenitudini  minuendae  idonea 
fedulo  adhibeantur  neceffe  eft.  Corporis  fitus 
is  effe  debet,  qui  ulteriori  fanguinis  cephalici 
congeftui  optime  occurrat.  Caput  igitur, 
quantum  aegri  moleflia  linat,  levetur;  diaeta 

tx  imbecilla  tantum  materia  condet;  omnra- 
que  cegri  fcnfus  graviter  afficiunt,  lux,  put^, 
drepitus,  odorefque  ingrati,  cibi  item  potufque 
valentes,  qui  cordis  arteriarumque  vires  inci* 
tant,  caute  fugienda  funt ;  idoneum  etiam  ca¬ 
loris  regimen  fit  iiccede  ed. 

Remedia  evacuantia  pariter  huic  confilio  op¬ 
time  accommodantur.  Horum  praecipua  funt 
fanguinis  detradio,  vel  e  brachio,  vel  ex  cere¬ 
bri  vicinia,  vel  ex  utraque  parte,  prout  figna 
podulaverint;  alvi  purgatio;  et  empladra  exuU 
ceratoria  capiti  admota. 

imo,  Qiioad  generalem  fanguinis  detradio- 
nem,  haud  parum  inter  fe  diffident  et  difeor- 
dant  medici.  Complures  enim  hanc  exinani¬ 
tionem  anceps  tenerae  aetati,  quae  phreniculae 
infantum  maxime  patet,  remedium  fore  con¬ 
tendunt :  Rufh  autem  celeberrimus' vanum 
hunc  timorem  deputat ;  fanguinem  enim  te¬ 
nerrimis  etiam  infantibus  hoc  malo  adedis  co¬ 
piose  et  feliciter  detrahere  folet.  Et  fane  hoc 
remedium  infantibus  cynanche  tracheali  af- 

E  fedis 

fedis  toties  profuiffe  vidi,  ut  dodlrinae  Rudi- 
ianae  fummain  fidem  habeam.  Cum  autem 
phrenicula  infantum  partis,  non  totius  corporis, 
affedlioefi,  fanguinern  ex  arteria  potius  tempo¬ 
rali  aut  venis  occipitalibus,  quam  e  brachio, 
mittere  fatius  forfan  videatur ;  neque  ex  hoc 
etiam,  fi  ex  illarum  neutra  elici  queat,  detra¬ 
here  dubitarem.  Quod  fanguinern  hirudini¬ 
bus  aut  cucurbitulis  cum  ferro  deplendum  at¬ 
tinet,  auxilium  fecundarium  tantum  cui  pa¬ 
rum,  nifi  cum  aliqua  ex  jam  dictis  conjungatur 
viis,  fidendum  arbitramur. 

'ido^  Vejicatoria,  detrado  fanguinis,  qui  par 
efi,  modo,  plurimum  ut  in  aliis  inflammationis 
et  doloris  exemplis  fieri  folet,  profutura  viden¬ 
tur.  Omni  capitis  fuperioris  parti,  et  etiam 
cervici,  per  totum  morbi  curfum  imponi  de¬ 
bent. 

Alvi  purgatio  catharticis  fieri  debet 
acrioribus,  non  modo  ob  infignem  ventris  pi¬ 
gritiam,  fed  etiam  quod  lethargicis  fanguini 
eongefium  a  cerebro  ad  inteftina  avertendo, 

bibularumque 

bibularumque  forfan  venarum  .  cephalicarum 

adionem  promovendo,  auxiliaria  extiterunt. 

• 

Vomitoria  etiam  a  quibufdam  eodem  nomine 
commendantur ;  num  autem  huic  confilio  ap¬ 
ta  lint,  anceps  haereo.  Aura  autem  eleBrica^ 
idonea  fanguinis  decradione,  ad  nimiam  arte¬ 
riarum  cephalicarum  adionem  reprimendam, 
prccmilla,  per  caput  trajicienda,  auxilium  fari- 
guinis  circulo  per  arterias  cephalicas  expedi¬ 
endo,  ablbrptionique  promovendx,  idoneum 
mihi  videtur. 

Auxilia  caloris  corporis  nimii,  refrigerantia 
vulgo  dida,  minime  negligenda  lunt.  Linteo¬ 
la  aceto  et  aqua  imbuta  capiti  fubinde  impo¬ 
nantur.  iEthereus  ille  liquor,  qui  ex  acido 
fulphurico  et  vini  fpiritu  paratur,  huic  lini  ap- 
tiflimus  videtur:  eumque  in  uno  phrenitidis 
exemplo,  quod  medicus  ille  fagax,  Dr  Shore 
Virginienlis,  curabat,  infigniter  profuilTe  vidi. 

Digitalis  purpurea  remedium  in  omni  affec¬ 
tione,  quas  in  nimia  cordis  et  arteriarum  vi, 
/eu  inflammatione,  conliltit,  efticaciflimum  mi- 

E  2  hi 

hi  videtur  :  cumque  hic  ad  nimiam  harum  par- 
tium  adiionem  reprimendam,  quo  ulteriori  fan- 
guinis  in  vafis  cephalicis  congeftui,  aquceve  ef- 
fufioni  inde  oriendae  occurratur,  praecipue  in¬ 
cumbimus,  et  plantam  illam  celeberrimam 
vim  auxiliarem  contra  dirum  malum,  de  quo 
agitur,  infignem  habere,  mihi  perfuafum  efi, 
Beddoes  in  opere  cui  titulus,  “  Contributions 
“  to  Phyiical  and  Medical  Knowledge,’^  hic 
mihi,  ut  ex  fequentis  loci  prolatione  patet, . 
mire  quidem  confentit :  “  It  is  a  well  known 
fadl,  and  probably  arifmg  from  an  indiflb- 
“  luble  aiTociation  between  the  flomach  and 
heart,  that  the  pulfe  generally  finks  in  con- 
“  fequence  of  naufea ;  and  as  fubfequent  to 
“  the  retardation  of  the  adion  of  the  heart, 

“  abforption  frequently  occurs.  It  has  been 
“  fuppofed,  that  naufea,  a  diminution  of  arte- 
“  rial  motion  and  abforption,  are  mutually  and 
“  neceffaiily  related  to  each  other ;  and  that, 

“  were  the  firlf  of  thefe  phenomena  obftruded, 

‘‘  the 


DE  PHRENiCULA  LXFANTUM. 


37 


“  the  latter,  viz.  abforption,  would  not  be  pro- 
“  daced.” 

.r  Audor  tunc  addit:  “  It  has  therefore  been 
“  ufually  attempted  to  promote  pulmonary 
“  abforption  tlirough  the  medium  of  this  af- 
“  1'eclion  of  the  (lomach  ;  whence  the  prefcrip- 
“  tioii  of  emetics,  failing  at  fea,  and  of  fwing- 
‘‘  ing,  to  induce  vertigo  and  licknefs  ;  and 
the  digitalis  has  been  hitherto  exhibited  for 
“  this  purpofe.” 

Sudatio  conducat,  necne,  nondum  conflat. 

>  'Nonnulla  quidem  morbi  fymptomata  fudanti- 
bus  interdum  remiferunt ;  indeque  periculo 
digna  habitu  fuit ;  at  celeberrimus  Gregorius 
eandem  oculorum  afFedionibus  interdum  fub- 

I 

venifle,  nil  autem  amplius  profuifle,  narrat. 

Opiurn  ad  inflammationem  a  nonnullis  clini¬ 
cis,  qui,  fl  mod6  quantitate  fatis  magna  detur, 
nil  mali  ex  vi  ejus  (limulatrice  provenire,  con¬ 
tendunt,  reprimendam  non  rar6  adhibetur  ; 

imo  fic  adminiftratum  feliciflimos  effedus  edi- 
^  '  ♦ 

turum 

turum  afferunt ;  ulterius  autem  experientia 
exitus  a6la  probabit. 

Ad  fecundam  jam  medendi  conjiliuni,  vires, 
nimirum,  bibularum  totius  corporis,  et  cerebri 
imprimis  venarum,  incitatas  augendi  modum 
devenimus. 

Morbi  tempore,  quo  hoc  conlilium  opus  eft, 
natura,  humorem  iri  cerebri  cava  effundendo, 
vafa  cephalica  nimio,  quo  diftenduntur,  onere 
expedire  conatur  ;  quod  faditia  humorum  de- 
tradione  praeverti  debuerat. 

Quo  haec  curationis  pars  abfolvatur,  omnia, 
non  modo  quae  aegri  vires  fuftinent,  fed  etiam^ 
quantum  fieri  potefl,  augent,  et  humoris  jam 
effuii  abforptionem  promovent,  remedia,  pro 
virili  adhibeantur  oportet :  hoc  conhlio  dentur 
cinchonae  officinalis  cortex,  vinum,  et  modicae 
forfan  opii  dofes,  quibus  eether  fulphuricus ^  et 
ammoniee  pr^parata  fubinde,  prout  res  indica¬ 
bunt,  interponantur. 

Remedia  adioni  venarum  abforbentium  ex¬ 
citandae  maxime  idonea  funt  hydrargyrus, 

fcilla 

fcilla  maritima,  digitalis,  purpurea,  aura  elec¬ 
trica,  errhina,  et  diuretica  ;  de  quibus  folum 
pauca,  ne  folitos  opufculi  hujulmodi  limites 
tranfgredi  videar,  notalTe  mihi  fat  erit. 

imOy  Hydrargyrus^  multa  ejus  ufui  nuper  ob- 
jeda  fuerint  licet,  toties  hoc  malo  laborantibus 
profuit,  ut  medicorum  attentionem  jure  libi 
vindicet.  Cullenus,  quod  Gregorius  nos  cer- 
tiores  fecit,  morbum  hydrargyro,  li  modo  in¬ 
fantibus  ita  adminiftrari  potiiilfet,  ut  laliva  co- 
'‘piosc  cieretur,  medicabilem  elTe,  ditflitare  fole- 
bat ;  venerandus  autem  fenex,  ut  idem  audior 
narrat,  errori  fuo  fupervixit. 

« 

'ido^  Scilhv  maritiince  radix  hydrargyri  prx- 
paratis  juncla  hydropicis  interdum  auxiliatur ; 
num  vero  hic  pariter  proliciat,  dicere  non  au- 
fim. 

3^zb,  Digitalis  purpurea  ob  miram  debilita¬ 
tem,  quam  fumentibus  inferre  folet,  huic  mali 
lladio  aliena  videtur. 

An  aura  electrica  malo  hucufque  provedlo 
prodefle  potefl:  ? 

4^0,  Errhinam,  pituitaria  narium  membrana 
ficca,  profuturam  verifimile  eft.  Pulvis  afari 
compoiitus  fecretioni  narium  ciendcc  idoneus 
videtur. 

52^0,  Diuretica  medicamenta  nil  unquam  in 
boc  malo,  quantum  novi,  profuerunt ;  at  peri¬ 
culo  tamen  haud  indigna  forfan  videantur. 


EXCUDEBANT  C.  STEWART  ET  SOCII, 
ACADEMIA  TYPOGRAPHI. 

